Die Pous was toe hier | coetzeeblog
Die Pous was toe hier
Die Papa het toe gekom én gegaan. Die euforie wat oor dié land, die afgelope paar dae geheers het, moes hierdie Maandag weer plek maak vir die werklikheid, soos seker maar na elke behaaglike, luilekker naweek. Alles het redelik georganiseerd afgeloop, behalwe in een geval, waar die entoesiasme van die groot gemeente, dit nie volgens plan laat verloop het nie.
Soos met die vergaderings van politici, is daar nie heeltemal eenstemmigheid oor hoeveel mense die Pous se drie saamtrekke bygewoon het nie, die syfer verskil van een uit drie inwoners wat daar sou wees tot een uit elke sewe. Wat dalk nader aan die waarheid is. Dit maak nie verskil aan die feit, dat daar groot entoesiasme was, in hierdie oorwegend Katolieke land nie. Die plaaslike televisie kanale het deurlopend gewys wat gebeur.
Natuurlik, sal daar groeperings en individue wees, wat voel dat hulle meer prominensie moes kry en meer tyd om hulle saak aan hom te stel. Die wat wel die geleentheid gegun is, se opgewondenheid ken geen perke nie. Soos een ou tante gesê het: Nou kan ek maar sterf. Die grootste beswaar was dat die Papamobile te vinnig beweeg het en dat hulle hom nie goed kon sien nie. Dit was nou vir diegene wat langs die roetes saamgedrom, wat die gevolg verby beweeg het. Die agt dae lange toer deur Ecuador, Bolivië en Paraguay het duidelik sy tol geeis toe die agt en sewentig jarige geestelike so ´n wyle gedut het gedurende die bekankingstoespraak van die Aartsbiskop van Asunción.
Die weer, het oor die algemeen, baie goed saam gespeel, maar dit het nie voorkom dat veral die groot buitemuurse byeenkoms, nie ontaard het in ´n samedromming in ´n groot pappery nie. Die altaar waar die laast Mis bedien is, het baie opspraak verwek. Vir die kunswerk, wat hulde gebring het aan Moederaarde, is 40 000 mieliekoppe gebruik, 200 000 klapper vrugte, 1000 murgpampoentjies en vele sade van sonneblomme en ander plante. Daar was ook afbeeldings van die Heilige Franciscus van Assissi, na wie die Pous vernoem is en die Heilige Ignatius de Loyola, die stigter van die Jesuite Orde, van wie die Pous 'n lid is.
Die besoek was baie goed vir die algemene geesdrif in die land, die weke lange uitsien, en organiseer, maar nou is dit weer terug na die daaglikse sweet, wat elkeen moet sweet om genoeg vir hom en sy familie te verdien.
Fotos: Bradenton Herald
14 thoughts on "Die Pous was toe hier"
Julie 14, 2015 om 6:24 vm
Ek verstaan nie eintlik die "belangrikheid" van die pous nie, maar as mens so na die gesigte in die foto's kyk was daar groot opwinding. Dis altyd jammer as iets waarna mens intens uitgesien verby is en jy moet aangaan met jou doodgewone lewe. Hoop dit gaan goed verder daar Coetzee. 🙂
Julie 14, 2015 om 9:44 nm
Ek dink as mens nie gebore Katoliek is nie, verstaan jy nie hulle bewondering vir hom nie. Verder was hier darem 'n landwye vakansiedag. Gaan baie goed dankie, net baie nat op die oomblik
Julie 14, 2015 om 6:54 vm
Tog interessant dat èèn mens soveel aftrek kan kry…die mens is maar 'n tropdier en soek altyd 'n ikoon om na op te sien.
Julie 14, 2015 om 9:39 nm
Jy is sooo reg. Dankie vir die lees.
Julie 14, 2015 om 6:59 vm
Dit was nou interessnte vertelling en fotos. Bly mens kry so kykie in ander se lewens wat vir jou heeltemal vreemd is. Geniet jou Lewe in Paraguay.
Dankie vir die lees hier. Ons geniet die rustigheid hier, dankie.
Julie 14, 2015 om 7:21 vm
Kan goed glo dat dit n hele gedoente was om so n belangrike persoon te kan sien. Het jy hom toe ook gesien of was hy nie rerig naby waar jy bly nie?
Julie 14, 2015 om 9:38 nm
Hy was so 200 km van ons af, maar ek is nie 'n aanhanger van die Katoliese geloof nie en die weer was nie baie aangenaam nie. Op TV gevolg.
Julie 15, 2015 om 4:51 vm
Ja wat! TV is ook goed genoeg en daar is nie n gedruk en gestoot nie. 200km in slegte weer is ook nie die moeite werd nie.
Julie 16, 2015 om 10:10 nm
Ek voel nie meer tuis tussen so baie mense nie, was eintlik nog nooit nie en om daar te gaan staan en natreën is ook geen plesier nie.
Julie 17, 2015 om 4:33 vm
Stem daarmee saam. Ek is self ook nie n groep-mens nie. Maak my sommer benoud as daar so baie mense om my saamdrom, stamp en stoot en net eerste wil wees. Gelukkig is die TV geduldig en sien mens meer as om so in n bondel te staan
Julie 14, 2015 om 2:21 nm
Lekker om te hoor wat in 'n ander land aangaan. Wonder wat het hulle met al daardie mieliekoppe, klappervrugte ens gemaak?
Julie 16, 2015 om 10:12 nm
Daardie kunswerk is vandag afgebreek. Gister was daar ´n foto van hoe die bosduiwe begin fees hou het op daardie mieliestronke en ander saad. Wat oor is, sal seker deur een of ander dorsmasjien of stroper gaan, hoewel die oorvloed van mielies is vanjaar baie groot.